- ቆላስያሳ ኪታ
- <
- 4
- >

4
1 ጎዳቶ፥ ህንተዉካ ቃስ ሳሎን ጎዳይ ደኤይሳ ኤርድ፥ ህንተ አይለታስ ፅሎተꬃንነ እሱዋ እሱዋፈ ሻኮና ኮሽያባ ኦꬅተ።ኤፈ 6:9.
2 ፆሳ ባርክድ ጋላትሸ ቃንፆና ዎስተ። 3 ፆሳይ ባ ቃላስ ፐንገ ዶያና መላነ ታኒ ሄሳ ጋሶን ቃሾን ደእያ ክርስቶሳ ፁራ አዋጃና መላ ኑስካ ዎስተ። 4 ቃስ ታካ በሰይሳዳ ቃላ ቆንጭሳዳ ኦዳና መላ ታዉ ፆሳ ዎስተ።
5 እንጀትያ ዎደ ኡባ ጎኤትሸ አማኖና አሳ ማታን ጭንጫተꬃን ደእተ። ኤፈ 5:16. 6 ህንተ አሳ ኡባስ ኮሽያ ዛሮ እሞ ኤራና መላ ህንተ ኦዳይ ኡባ ዎደ አꬎ ኬሀተꬃን ኩምዳይሳነ ማፅነዳ ማልእያባ ግዳናዉ በሴስ።
ሳሮꬆ
7 ኑ ሲቆ እሻይ ትክቆስ፥ ታራ እስፈ ጎዳ ኦሱዋን አይለ ግድዳ፥ አማነትያ ኦሳንቾይ፥ ታ ደኡዋባ ህንተዉ ኦዳና። ሀዋ 20:4፤ 2 ፅሞ 4:12.ኤፈ 6:21-22. 8 ታኒ እያ ህንተኮ ኪትዳይ፥ ኑ ዋንድ ደእያኮ ህንተዉ ኦድድ ህንተና ምንꬃና መላሳ። 9 አናስሞስ፥ አማነትያ ሲቆ እሻይ፥ ህንተ ባጋይ፥ እያራ ህንተኮ ቤስ። ኤንቲ ሀይሳን ሀንያባ ኡባ ህንተዉ ኦዳና። ፍልሞ 10-12.
10 ታራ ቃሸትዳ አርስፅሮኮስነ ባርናባሳ እሻ ናአይ ማርቆስ፥ ህንተና ሳሮ ያጎሶና። ታ ህንተዉ ካሰ ኦድዳይሳዳ ማርቆስ ህንተኮ ቢኮ እያ ሞክተ። ሀዋ 19:29፤ 27:2፤ ፍልሞ 24፤ ሀዋ 12:12፥ 25፤ 13:13፤ 15:37-39. 11 የሱሳ ጌተትያ ያስፆስ ህንተና ሳሮ ሳሮ ያጌስ። ፆሳ ካዎተꬃ ግሾ ታራ ኦꬅያ አሳታ ግዶፈ አይሁደ ግድዳይሳት ሀ ሄꬓታ፤ ኤንቲ ታና ዳሮ ምንꬅዶሶና።
12 ህንተ ባጋይ፥ ክርስቶስ የሱሳ አይለይ፥ ኤጳፍር ህንተና ሳሮ ሳሮ ያጌስ። እ ህንተ ፆሳ ስንꬃን ምንድ ኤቃናዳነ ፆሳ ሸንያ ኤርድ ፖላና መላ ኡባ ዎደ ፆሳ ህንተ ግሾ ዎሴስ። ቆላ 1:7፤ ፍልሞ 23. 13 እ ህንተ ግሾነ ሎዶቀንነ ህራፖልሳ ካታማን ደእያ አሳ ግሾ ዳሮ ዳቡርዳይሳ ታ ማርካታይስ።
14 ኑ ሲቆ እሻይ ዶቶረይ ሉቃስነ ዴማስ፥ ህንተና ሳሮ ሳሮ ያጎሶና። 2 ፅሞ 4:10-11፤ ፍልሞ 24. 15 ሎዶቀን ደእያ ኑ እሻታስ፥ ንምፋስነ እ ኬꬃን ሺቅያ አሳስ ኑ ሳሮꬁዋ ኦድተ።
16 ሀ ዳብዳብያ ህንተ ናባብዳፐ ጉየ፥ ሎዶቀ ዎሳ ኬꬃን ናባብስተ። ህንተካ ሎዶቀ ዎሳ ኬꬃይ ህንተዉ የድያ ዳብዳብያ ናባብተ። 17 ቃስ አርክጳሳ፥ “ጎዳይ ነዉ እምዳ ኦሱዋ ፖላናይሳ ዶጎፓ” ያግድ ቆፍስተ። ፍልሞ 2.
18 ታኒ፥ ጳዉሎስ፥ ሀ ሳሮꬁዋ ታ ኩሸን ፃፋስ። ታ ቃሹዋ ቆፕተ።
ፆሳ አꬎ ኬሀተꬃይ ህንተራ ግዶ።

- ቆላስያሳ ኪታ
- <
- 4
- >

4:1 ኤፈ 6:9.

4:5 ኤፈ 5:16.

4:7 ሀዋ 20:4፤ 2 ፅሞ 4:12.

4:7 ኤፈ 6:21-22.

4:9 ፍልሞ 10-12.

4:10 ሀዋ 19:29፤ 27:2፤ ፍልሞ 24፤ ሀዋ 12:12፥ 25፤ 13:13፤ 15:37-39.

4:12 ቆላ 1:7፤ ፍልሞ 23.

4:14 2 ፅሞ 4:10-11፤ ፍልሞ 24.

4:17 ፍልሞ 2.

© 2024 TWFTW