- ማዝሙረ ማፃፋ
- <
- 21
- >

21
ካዎይ ፆሳን ኡፋይቴስ
ዛማረታ ሀላቃስ ፃፈትዳ ዳዊታ ማዝሙረ
1 ጎዳዉ፥ ካዎይ ነ ዎልቃን ኡፋይቴስ፤
ነ እምዳ ፆኑዋን ሀሹ ጌስ።
2 እያ ዎዛና አሙዋ እያዉ እማዳሳ፤
እያ መተርሻ ዎሳ እያ ድጋባካ።
ሳላሀ
3 ሎኦ አንጆራ እያ ሞካሳ፤
ዋላህ ባይና ዎርቃ ካላቻ እያ ሁጰን ዎꬃሳ።
4 እ ነና ደኦ ኦይችስ፤
ዳሮ ላይꬅነ አዱሳ ደኦ እማዳሳ።
5 ኔኒ እያዉ ፆኖ እምዳ ግሾ፥
እያ ቦንቾይ ዳርስ፤
ግታተꬅነ ቴማ እያዉ እማዳሳ።
6 መርና አንጁዋ እያዉ እማዳሳ፤
ነ በንቱዋን እያ ኡፋይሳሳ።
7 ካዎይ ጎዳን አማነቴስ፤
ኡባፈ ꬎቃ ፆሳ ማሮታይ፥
እያራ ደእያ ግሾ እ ዳጋመና።
8 ነ ኩሸይ ነ ሞርከታ፥
ነ ኡሻቻ ኩሸይ ነና እፀይሳታ ደማና።
9 ነ ቆንጭያ ዎደ ጮጨ ታማዳ ኤንታ ፁጋና፤
ጎዳይ ባ ሀንቆ ሱሎን ኤንታ ምታና፤
እያ ታማይ ኤንታ ማና።
10 ኔኒ ኤንታ ናይታ ቢታፈ፥
ኤንታ ኮቻ አሳ ግዶፈ ꬋይሳና።
11 ነ ሞርከት ነ ቦላ ቶቦሶና፤
ኢታባ ማቀቶሶና፥ ሽን ፖሎኮና።
12 ኔኒ ኤንታ ነ ዶንግያን ዱካና፤
ኤንታ ጉየ ዛራዳ ጎዳና።
13 ጎዳዉ፥ ነ ምኖተꬃን ꬎቁ ꬎቁ ጋ፤
ነ ዎልቃ ግሾ ጋላታ ማዝሙረ የፆስ።

- ማዝሙረ ማፃፋ
- <
- 21
- >

© 2024 TWFTW