- ማዝሙረ ማፃፋ
- <
- 142
- >

142
ኔኒ ታዉ ቆሰትያ በሲ
ዳዊቲ ጎንጎሎን ደእያ ዎደ ፃፍዳ ትምርተ
1 ታ ቃላ ꬎቁ ኦꬃዳ ጎዳኮ ዋሳይስ፤
ማሮታ ደማናዉ እያ ዎሳይስ።
2 ታ ኦይሻ ኡባ እያ በሳይስ፤
ታ መቱዋ ኡባ እያዉ ኦዳይስ።
3 ታኒ ሄትዳ ዎደ ነ ታ ኦግያ ኤራሳ፤
ታ ኦግያን ግተ የግድ ዎꬅዶሶና።
4 ታኒ ታ ዩሹዋ ፄልያ ዎደ፥
ታና ማደይ እሶይካ ባዋ።
ታኒ ቆሰታዳ አትያ በሲ ባዋ፤
ታና ናግያ ኦንካ ባዋ።
5 ጎዳዉ፥ ታኒ ኔኮ ዋሳይስ፤
ታኒ፥ “ነ ታዉ ባቃታዳ አትያ በሲ፤
ደኦን ደኤይሳታ ቢታን ታ ሳማይ ነና” ያጋስ።
6 ታኒ ዳሮ መቶትያ ግሾ፥
ታ ዋሱዋ ስአ።
ታና የደይሳት ዎልቃምዳ ግሾ፥
ታና ኤንታፈ አሻ።
7 ታ ነ ሱንꬃ ጋላታና መላ፥
ታና ቃሾፐ ብርሻ።
ኔኒ ታዉ ኬሀ ግድያ ግሾ፥
ፅሎት ታ ዩሾን ሺቃና።

- ማዝሙረ ማፃፋ
- <
- 142
- >

© 2024 TWFTW