- ዮሃንሳ ቆንጨꬅ
- <
- 16
- >

16
ፆሳ ሀንቆይ ኩምዳ ፁአታ
1 ሄሳፈ ጉየ፥ ፆሳ ኬꬃፈ ላፑን ኪታንቾታኮ፥ “ብድ ፆሳ ሀንቁዋ ላፑን ፁአታፐ ሳአን ጉስተ” ያግድ፥ ኦድያ ዎልቃማ ቃላ ስአስ።
2 ኮይሮ ኪታንቾይ ብድ፥ ባ ፁአን ደኤይሳ ሳአን ጉስን፥ ዶኣ ማላይ ደኤይሳታ ቦላነ እያ ምስልያ ጎይንዳይሳታ ቦላ ኢታነ ዛምያ ማዱንꬅ ከይስ። ከሳ 9:10.
3 ናምአንꬆ ኪታንቾይ ባ ፁአን ደኤይሳ አባን ጉስን፥ አባይ ሀይቅዳ አሳ ሱꬅ ዳንስ። ቃስ አባን ደእያ መተꬃ ኡባይ ሀይቅስ።
4 ሄꬓንꬆ ኪታንቾይ ባ ፁአን ደኤይሳ ሻፋታንነ ፑልቶ ሃꬃታን ጉስን፥ ሃꬃት ሱꬅ ግድዶሶና። ከሳ 7:17. 5 ሄሳፈ ጉየ፥ ሃꬃ ቦላ ማት ደእያ ኪታንቾይ ሀይሳዳ ያግሽን ስአስ።
“ሀእካ በንካ ደእያ ጌሻዉ፥ ከሳ 3:14.
ሀይሳዳ ነ ፕርድዳ ግሾ ኔኒ ፅሎ።
6 ኤንቲ ጌሻታ ሱꬃነ ናበታ ሱꬃ ጉስዳ ግሾ፥
ኤንቲ ሱꬁ ኡያና መላ ኦꬃዳሳ።
ኤንቲ ባንታዉ በሲያባ ኤክዶሶና”
ያግስ። 7 ያርሾ በሳፈ፥
“ጎዳዉ፥ ኡባፈ ዎልቃማ ፆሳዉ፥
ነ ፕርዳይ ቱማነ ፅሎ”
ግያ ቃላ ስአስ።
8 ኦይዳንꬆ ኪታንቾይ ባ ፁአን ደኤይሳ አዋ ቦላ ጉስን፥ አዋይ ባ ሴላን አሳ ፁጋና መላ አዋስ ዎልቅ እመትስ። 9 አሳይ ዎልቃማ ሴላን ፁገትድ፥ ሄ ቦሻታ ቦላ ማት ደእያ ፆሳ ሱንꬃ ባድዶሶና፤ ባንታ ናጋራፐ ስሚድ ፆሳ ቦንችቦኮና።
10 እቻሻንꬆ ኪታንቾይ ባ ፁአን ደኤይሳ ዶኣ አራታ ቦላ ጉስን፥ ሄ ዶኣ ካዎተꬃይ ꬉምስ። አሳይ ኡንኣ ግሾ፥ ባንታ እንፃርሳ ሳፆሶና። ከሳ 10:21. 11 ቃስ አሳይ ኡንኣ ግሾነ ማዱንꬃ ግሾ፥ ሳሎ ፆሳ ባድዶሶና፤ ባንታ ኦꬅዳ ናጋራፐ ስምቦኮና።
12 ኡሱፑንꬆ ኪታንቾይ ባ ፁአን ደኤይሳ ግታ ኤፍራፂሳ ሻፋን ጉስን፥ ዶሎሀ ባጋፈ ያና ካዎታስ ኦገይ ጊጋና መላ ሃꬃይ መልስ። እሳ 11:15. 13 ሄሳፈ ጉየ፥ ሾ ዳንያ ሄꬑ ቱና አያናት ዳውያ ዶናፐ፥ ዶኣ ዶናፐነ ዎርዶ ናብያ ዶናፐ ከይሽን በአስ። 14 ኤንቲ ማላታታ ኦꬅያ ቱና አያናታ። ሄ ሄꬑ ቱና አያናት ኡባፈ ዎልቃማ ፆሳ ግታ ጋላሳን ሀናናዉ ደእያ ኦላስ ሺሻናዉ አላመ ካዎታ ኡባኮ ባና።
15 “ሄኮ፥ ታ ካይሶዳ ያና! አሳ ስንꬃን ካሎቶናዳነ ዬላቶናዳ ባርክድ፥ ባ ማኡዋ ናግያ ኡራይ አንጀትዳይሳ!” ያግስ። ማቶ 24:43.
16 ሄ ቱና አያናት ካዎታ እብራወꬆ ዶናን አርማገዶነ ጌተትያ በሳን ሺሽዶሶና። 2 ካዎ 23:29፤ ዛካ 12:11.
17 ላፑንꬃ ኪታንቾይ ባ ፁአን ደኤይሳ ጫርኮ ቦላ ጉስን፥ ፆሳ ኬꬃን ደእያ አራታፐ፥ “ፖለትስ” ግያ ዎልቃማ ቃላይ ይስ። 18 ሄሳፈ ዎልአንꬅ ዎልአምስ፤ ዳዳይ ꬉቅስ፥ ቢታይ ቃፅስ። አስ ሳአን መቶሳፐ ቢት ሄሳ መላ ቃፆ ቃፅቤና። ሄስ ኡባፈ አꬍዳ ቃፆ። ቆን 8:5፤ 11:13. 19 ግታ ካታማይ ሄꬓ ከይድ ሻከትስ፤ ቢታ ኡባን ደእያ ካታማት ꬋይዶሶና። ፆሳይ ግታ ካታማ ባብሎነ ቆፕድ፥ ባ ኢታ ሀንቆ ዎይነ ኡሻይ ኩምዳ ፁኣ እዉ እሚስ። እሳ 51:17. 20 ዩሾይ አባን ተቀትዳ ቢታት ꬋይዶሶና፤ ደረትካ በንትቦኮና። ቆን 6:14. 21 አሳ ቦላ ኦይታማነ እቻሹ ክሎ ግራመ መላ ዴፅያ ዎልቃማ ሻች ሳሎፐ ቡክስ። ቦሻይ ዳሮ ኢታ ግድያ ግሾ አሳይ ሻቻ ቦሻ ግሾ ፆሳ ባድዶሶና። ከሳ 9:23.

- ዮሃንሳ ቆንጨꬅ
- <
- 16
- >

16:2 ከሳ 9:10.

16:4 ከሳ 7:17.

16:5 ከሳ 3:14.

16:10 ከሳ 10:21.

16:12 እሳ 11:15.

16:15 ማቶ 24:43.

16:16 2 ካዎ 23:29፤ ዛካ 12:11.

16:18 ቆን 8:5፤ 11:13.

16:19 እሳ 51:17.

16:20 ቆን 6:14.

16:21 ከሳ 9:23.

© 2024 TWFTW