- 1 ጰፅሮሳ ኪታ
- <
- 3
- >

3
አዝናባነ ማችባ
1-2 ሄሳዳካ፥ ማቸቶ፥ ህንተ አዝናታፐ ፆሳ ቃላስ ኪተቶናይሳት ደእኮካ አይኮካ ኦደቶናሽን፥ ህንተ ያሻተꬃነ ህንተ ጌሻ ደኡዋ በእድ አማናና መላ ኤንታዉ ሃረትተ። ኤፈ 5:22፤ ቆላ 3:18. 3 ህንተ፥ ህንተ ሁጰ ፕፆንነ ዎርቃ አሌቆን ዎይኮ ሎኦ ማኦን ህንተ ቦላ አሳተꬃ ሎይሶን ግዶፖ። 1 ፅሞ 2:9. 4 ሽን ህንተ ዎዛና ግዶን ደእያ የገልሳተꬃይ ፆሳ ስንꬃን ህንተዉ ዳሮ አልኦ ግድድ ꬋዮና፥ አሽከነ ዎፑ ግዳ አያና ግዶ። 5 ፆሳይ እማና ግዳይሳ አማንዳ ጌሻ ማጫሳት በን ዎደ ባንታ አዝናታስ ሃረትድ፥ ባንታና ሄሳዳ ዳሮ ሎይꬅዶሶና። 6 ሄሳዳ ሳራ አብራሃመ፥ “ታ ጎዳዉ” ያጋዳ ፄጋሸ፥ እያዉ ኪተታሱ፤ ህንተካ አይኮካ ያዮና ሎኦባ ኦꬅኮ እ ናይታ። መ 18:12.
7 አዝናቶ፥ ህንተ ማቸት ህንተፈ ዳቡራንቾ መታ ግደይሳ ኤርድ፥ ኤንታና ቦንችተ፤ ህንተ ዎሳ ꬉቦና መላ ፆሳይ እምዳ ደኡዋ ኤንቲ ህንተራ እስፈ ላትያ ግሾ ኤንታ ቦንችተ። ኤፈ 5:25፤ ቆላ 3:19.
ሎኦ ኦꬅድ መቶ ኤኮ
8 ዉርሰꬃን፥ ኡባይ እስ ቆፋን ደእተ። እሶይ እሱዋስ ቃትሸ፥ እሻዳ ሲቀትተ፤ ቃስ እሶይ እሱዋስ ኬሀታነ አሽከታ ግድተ። 9 ኢታ ግሾ ኢታ ዎይኮ ጫሻ ግሾ ጫይድ ዛሮፕተ፤ ሄሳ አግድ፥ ፆሳይ ህንተዉ አንጁዋ እማናዉ ህንተና ፄግዳ ግሾ አንጅተ። 10 አይስ ጊኮ፥ ጌሻ ማፃፋይ፥
“ደኦ ዶሰይነ ሎኦ ዎደ
በአናዉ ኮየይ ኦና ግድኮካ
ባ እንፃርሳን ኢታባነ ዎርዶ ኦደተይሳ አጎ። ማዝ 34:12-16.
11 ኢታባ ኦይሳ አግድ ሎኦባ ኦꬆ፤
ሳሮተꬃካ ኬህ ኮዮነ ካሎ።
12 ጎዳ አይፈይ ፅሎታኮ ፄሌስ፤
ቃስ እ ኡባ ዎደ ኤንታ ዎሳ ሀይዜስ።
ሽን ጎዳይ ኢታባ ኦይሳታ ባ ሀንቆ ሶምኡዋን ፄሌስ”
ያጌስ።
13 ህንተ ሎኦባ ኦꬃናዉ አሞትኮ ህንተና ቆሀናይ ኦኔ? 14 ሀር አቶሽን፥ ፅሎተꬃ ግሾ ህንተ ዋየትኮ አንጀትዳይሳታ። አሳስ ያዮፍተነ ህርጎፍተ። ማቶ 5:10፤ እሳ 8:12-13. 15 ክርስቶሳ ህንተ ዎዛናን ቦንችተነ ጎዳይተ። ፆሳይ ህንተዉ እምዳ ኡፋይሳስ ጋሶ ኦይችያ ኦደስካ ዛሮ እማናዉ ኡባ ዎደ ጊግድ ኡትተ፥ ሽን ሄሳ አሽከተꬃንነ ያሻን ኦꬅተ። 16 ቃስ ክርስቶሳን ህንተ ደእያ ሎኦ ደኡዋ ኢታባ ኦꬅዳባዳ፥ ህንተና ጫይያ አሳይ ዝግርያባን ዬላታና መላ ህንተ ካሀይ ጌሽ ግዶ። 17 ፆሳይ ግዳባ ግድኮ ኢታባ ኦꬅዳ ግሾ ዋየ ኤከይሳፈ ሎኦባ ኦꬅዳ ግሾ ዋየ ኤከይስ ሎኦ። 18 ክርስቶስ ኑና ፆሳኮ ሺሻናዉ ባዉ ፅሎ ግድድ ደእሸ፥ ናጋራንቾታ ግሾ እስ ቶሆ ናጋራ ኡባስ ሀይቅስ፤ እ ባ አሳተꬃን ሀይቅስ፥ ሽን አያናን ፓፅስ። 19 ቃስ ሄ አያናን እ ብድ ቃሾን ደእያ ሸምፖታስ ቃላ ኦድስ። 20 ኖሄይ ማርካብያ ኬፅያ ዎደ ሄ ሸምፖት ፆሳስ ኪተቶና እፅዶሶና፥ ሽን ፆሳይ ኤንታና ዳንዳእ ጋምእስ። ሆስፑን አሳ ፃላል ማርካብያን ገልድ፥ ꬋዮ ሃꬃፈ አትዶሶና። መ 6:1—7:24. 21 ሄ ꬋዮ ሃꬃይ ሀእ ህንተና አሽያ ፅንቃተ ሌምሶ ግድስ። ሀ ፅንቃተይ ቦላ ቅታ ሜጮ ግዶናሽን፥ ሎኦ ካሀ ፆሳፈ ኤካናዉ እያ ዎስያ ኦገ ግድድ፥ ክርስቶሳ ደንዱዋ ባጋራ ህንተና አሼስ። 22 እ ሳሎ ብድ ፆሳ ኡሻቻን ኡትድ፥ ኪታንቾታ፥ ማታ አዋታነ ዎልቃማታ ሃሬስ።

- 1 ጰፅሮሳ ኪታ
- <
- 3
- >

3:1-2 ኤፈ 5:22፤ ቆላ 3:18.

3:3 1 ፅሞ 2:9.

3:6 መ 18:12.

3:7 ኤፈ 5:25፤ ቆላ 3:19.

3:10 ማዝ 34:12-16.

3:14 ማቶ 5:10፤ እሳ 8:12-13.

3:20 መ 6:1—7:24.

© 2024 TWFTW