- ማቶሳ ዎንገላ
- <
- 4
- >

4
የሱሳ ፓጨተꬃ
(ማር 1:12-13፤ ሉቃ 4:1-13)
1 ሄሳፈ ጉየ፥ ፃላሄይ የሱሳ ፓጫና መላ ጌሻ አያናይ የሱሳ መላ ቢታ ኤፍስ። እብራ 2:18፤ 4:15. 2 ኦይታሙ ቃማነ ኦይታሙ ጋላስ ፆምዳፐ ጉየ ኮሻትስ። 3 ፃላሄይ የሱሳኮ ይድ “ኔኒ ፆሳ ናአ ግድኮ፥ አነ ሀ ሹቻት ኡይꬅ ግዳና መላ ኪታ” ያግስ።
4 የሱሲ ዛሪድ፥ “ ‘አስ ፆሳ ዶናፐ ከይያ ቃላ ኡባን ደኤስፐ አትሽን፥ ኡይꬃ ፃላላን ዴና’ ጌተትድ ፆሳ ቃላን ፃፈትስ”ዛረ 8:3. ያግስ።
5 ካልድካ፥ ፃላሄይ የሱሳ ጌሻ ካታማ ኤፍድ፥ ፆሳ ኬꬃ ሁጵያ ከስድ፥ 6 “ኔኒ ፆሳ ናአ ግድኮ፥ አነ ዱገ ሳአን ኩንዳ። ማዝ 91:11.
“ ‘ነ ቶሆይ ሹቻን ꬉበቶና መላ፥
ባንታ ኩሽያን ነና ደንꬃና መላ፥
ፆሳይ ባ ኪታንቾታ ነ ግሾ ኪታና’
ጌተትድ ፆሳ ቃላን ፃፈትስ” ያግስ።
7 የሱሲ እያኮ፥ “ቃስካ፥ ‘ፆሳ ቃላን ነ ጎዳ፥ ነ ፆሳ ፓጮፋ’ ያገትድ ፃፈትስ” ግድ ዛርስ። ዛረ 6:16.
8 ዉርሰꬃን ፃላሄይ የሱሳ እስ ዎልቃማ ዙማ ሁጰ ከስድ አላምያ ካዎተꬃታ ኤንታ ቦንቹዋራ እስፈ በስድ፥ 9 “ነ ታዉ ኩንዳዳ ጎይንኮ ታ ነዉ ሀ ኡባ እማና” ያግስ።
10 የሱሲ ዛሪድ፥ “ሀ ፃላህያዉ፥ ታፐ ሃካ! ‘ነ ጎዳ፥ ነ ፆሳ ጎይና፥ እያ ፃላላ ሀጋዛ’ ጌተትድ ፆሳ ቃላን ፃፈትስ” ያግስ። ዛረ 6:13.
11 ሄሳፈ ጉየ፥ ፃላሄይ አግድ ብስ፤ ኪታንቾት ይድ እያ ሀጋዝዶሶና።
የሱሳ ታማርሶ ዶመꬃ
(ማር 1:14-15፤ ሉቃ 4:14-15)
12 የሱሲ፥ ዮሃንስ ቃሸቶይሳ ስእዳ ዎደ ጋልላ ቢታ ብስ። ማቶ 14:3፤ ማር 6:17፤ ሉቃ 3:19-20. 13 ናዝረተ ካታማ አግድ ዛብሎናንነ ንፍታለመ ሄራን፥ አባ ማታን ደእያ ቅፍርናሆማ ካታማ ብድ ያን ደእስ። ዮሀ 2:12. 14 ሄስ ሀንዳይ ናብያ እሳያሳ ዶናን፥
15 “ዛብሎና ቢታን፥ ንፍታለመ ቢታን፥
ዮርዳኖሰ ሻፋፐ ሄፍንꬃን፥
አባ ኦግያ ጋፃን ደእያ፥
አይሁደ ግዶና ደረይ ደእያ ጋልላን፥ እሳ 9:1-2.
16 ꬉማን ደእያ ደረይ፥
ዎልቃማ ፖኦ በእስ።
ሀይቆ ኩያ ቢታን፥
ደኤይሳታስ ፖኦይ ከይስ”
ያግድ ኦደትዳ ቃላይ ፖለታና መላሳ።
17 ሄ ዎደፐ ዶምድ የሱሲ፥ “ፆሳ ካዎተꬃይ ማታትዳ ግሾ ህንተ ናጋራፐ ስምተ” ያግድ ቃላ ሳባኬስ። ማቶ 3:2.
ኮይሮ ታማረታ ፄገꬃ
(ማር 1:16-20፤ ሉቃ 5:1-11)
18 የሱሲ ጋልላ አባ ማታራ አꬍሸ ናምኡ እሻታ፥ ጰፅሮሳ ጌተትያ ስሞናነ እያ እሻ እንድርያሳ በእስ። ኤንቲ ሞሎ ኦይከይሳታ ግድዳ ግሾ ባንታ ግትያ አባን የጎሶና። 19 የሱሲ ኤንታና፥ “ሃ ዪተ፤ ታና ካልተ፤ ታኒ ህንተና አሰ ኦይꬅ ታማርሳና” ያግስ። 20 ኤንትካ፥ ኤለስድ ባንታ ግትያ የግ አግድ የሱሳ ካልዶሶና።
21 የሱሲ ያፐ ቡሮ ገደ ስን አꬍሸ ሀራ ናምኡ እሻታ፥ ዛብድዮሳ ናይታ፥ ያይቆባነ ዮሃንሳ በእስ። ባንታ አዋ ዛብድዮሳራ እስፈ ዎጎሉዋ ግዶን ባንታ ግትያ ጊግሰይሳታ ፄግስ። 22 ኤንትካ፥ ኤለስድ ባንታ ዎጎሉዋነ ባንታ አዋ አግድ የሱሳ ካልዶሶና።
የሱሲ ሀርጋንቾታ ፓꬅስ
(ሉቃ 6:17-19)
23 የሱሲ አይሁደ ዎሳ ኬꬃታን ታማርስሸ፥ ሳሎ ካዎተꬃ ዎንገላ ኦድሸነ ዱማ ዱማ ሀርግያፈ አሳ ፓꬅሸ ጋልላ ቢታ ኡባን ዩይስ። ማቶ 9:35፤ ማር 1:39.
24 ሄሳፈ ደንዶይሳን እያ ሱንꬃይ ሶረ ቢታ ኡባን ከይስ። ዱማ ዱማ ሀርገን ኦይከትዳይሳታነ ዋየተይሳታ፥ ቱና አያናን ኦይከትዳይሳታ፥ ሾጭ የግያ ሀርገን ኦይከትዳይሳታነ፥ ጉንዳታ እያኮ ኤህዶሶና፤ እካ ኤንታና ፓꬅስ።
25 አሳይ ጋልላፐ፥ ታሙ ካታማታፐ፥ የሩሳላመፐ፥ ይሁዳፐነ ዮርዳኖሰ ሻፋ ሄፍንꬃን ደእያ ቢታፈ ይዳ ዳሮ አሳይ እያ ካልዶሶና።

- ማቶሳ ዎንገላ
- <
- 4
- >

4:1 እብራ 2:18፤ 4:15.

4:4 ዛረ 8:3.

4:6 ማዝ 91:11.

4:7 ዛረ 6:16.

4:10 ዛረ 6:13.

4:12 ማቶ 14:3፤ ማር 6:17፤ ሉቃ 3:19-20.

4:13 ዮሀ 2:12.

4:15 እሳ 9:1-2.

4:17 ማቶ 3:2.

4:23 ማቶ 9:35፤ ማር 1:39.

© 2024 TWFTW